钦定古今图书集成/明伦汇编/氏族典/第204卷 > 高从遇
## 钦定古今图书集成/明伦汇编/氏族典/第204卷 > 高从遇

按《十国春秋》，后蜀高从遇，成都人，道兴子也。事高祖
父子为翰林待诏。尝于宫中大安楼下绘《天王对佛
图》，甚奇伟。子文进，工画佛道，深得曹、吴之笔。国亡入
宋，宋太宗时在潜邸，文进往依焉。后授翰林待诏。未
几，修相国寺，命文进仿高、益旧本，画《西庑变相》及太
一宫、寿宁宫、启圣院、开宝塔下诸画壁，率皆称旨。画
院诸臣多宗之。